સૌપ્રથમ ચાર દાળને ધોઇને એક કલાક માટે પલાળી દો. ત્યારબાદ કૂકરને ગરમ થવા મૂકો. કૂકર ગરમ થઈ જાય એટલે અંદર ઘી લો. ઘી ગરમ થઈ જાય એટલે અંદર જીરું, હિંગ, તેજ પત્તાં, હિંગ, તલ, લવિંગ, કાળામરી, મોટી ઈલાયચીના દાણા વારાફરથી નાખી મસાલાને શેકી લો. ત્યારબાદ અંદર આદુની પેસ્ટ અને મરચાની કતરણ નાખો. મસાલા થોડા શેકી અંદર હળદર નાખી બધી દાળ નાખો. દાળને બે મિનિટ ચડવા દો. ત્યારબાદ અંદર બે કપ પાણી નાખો અને મીઠું નાખી કૂકર બંધ કરી એક સીટી મારો. સીટી વાગે એટલે ગેસ ધીમો કરી 4-5 મિનિટ ધીમા ગેસ પર જ ચડવા દો. ત્યારબાદ કૂકર ઠરે એટલે ખોલીને દાળને ઉકળવા મૂકો. આ દરમિયાન એક બાઉલમાં દહીં લો. દહીંમાં જીરું, ધાણાજીરું અને લાલ મરચું મિક્સ કરી આ દહીં ધીરે-ધીરે દાળમાં નાખતા જાઓ અને હલાવતા જાઓ. દાળ બરાબર ઉકળે એટલે અંદર કોથમીર નાખો.